पाएं अपने शहर की ताज़ा ख़बरें और फ्री ई-पेपरडाउनलोड करें
पटियाला. पावरकॉम के मेन दफ्तर के सामने मांगों को लेकर धरना दे रहे लाइनमैनों पर बुधवार दोपहर करीब तीन बजे पुलिस ने लाठीचार्ज किया गया। लाइनमैन जब दफ्तर के गेट के सामने धरना देने पहुंचे, तब पुलिस ने कार्रवाई की। मुलाजिमों ने सरकार व मैनेजमेंट के खिलाफ रोष रैली की। यह मेन दफ्तर से शुरू होकर शहर के अलग-अलग बाजारों से होकर निकली। रैली खत्म होने के बाद लाइनमैनों ने मेन ऑफिस के गेट पर धरना देने की कोशिश की, जिसे रोकने के लिए पुलिस को धक्का-मुक्की और लाठीचार्ज करना पड़ा।
यूनियन राज्य प्रधान पिरमल सिंह ने आरोप लगाया कि महिला पुलिस होने के बाद भी पुलिस कर्मियों ने धरने में शामिल महिलाओं पर लाठीचार्ज किया गया। किरनजीत कौर, अमनदीप कौर व पिरमल सिंह को चोट लगी। उन्होंने कहा कि धरना शांतिपूर्वक दिया जा रहा था। पुलिस ने जानबूझकर यह काम किया।
यह है मामला
चार हजार लाइनमैनों ने नियुक्तिपत्र न मिलने पर प्रदर्शन शुरू किया है। पावरकॉम ने पांच हजार लाइनमैनों की भर्ती का विज्ञापन जारी किया था। केवल एक हजार लाइनमैनों को नियुक्ति पत्र जारी किया गया। हाईकोर्ट ने इस मामले में भर्ती को लेकर एतराज नहीं जताया। पावरकॉम मुख्यालय के सामने प्रदर्शन को 10 दिन हो चुका है। इस बार बेरोजगार लाइनमैनों के परिजन व बच्चे भी धरने में शामिल हैं।
रजिंदर की हालत खराब
मरण-व्रत पर बैठे पठानकोट के रजिंदर सिंह की हालत लगातार खराब होती जा रही है। रजिंदर को 10 दिन हो चुके हैं। हालत खराब होने के बाद भी प्रशासन व मैनेजमेंट से कोई नहीं आया। प्रदर्शन तब तक जारी
रहेगा जब तक मांग पूरी नहीं हो जाती।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn